கேள்வி: அஞ்சனா தேவி சௌத்ரி பற்றி விளக்கவும்.
பதில்: அஞ்சனா தேவி சௌத்ரி (Anjana Devi Chaudhary) இந்தியா இராசத்தான் மாநிலம் சிகர் நகரத்தைச் சேர்ந்த ஒரு சுதந்திரப் போராட்ட வீரர் மற்றும் எழுத்தாளர் ஆவார். சுதந்திரப் போராட்டத்தின் போது கைது செய்யப்பட்ட இராசத்தான் மாநிலத்தைச் சேர்ந்த முதல் பெண் என்ற சிறப்புக்கு உரியவர். பிஜோலியா விவசாயிகள் இயக்கத்திலும் இவர் ஈடுபட்டார், பிச்சோலியாவில் 500 பெண்கள் கொண்ட ஊர்வலத்தை வழிநடத்தினார். இதன் விளைவாக அவர் கைது செய்யப்பட்டு பூந்தி இராச்சியத்திலிருந்து நாடுகடத்தப்பட்டார். சமூக சீர்திருத்தவாதியும் காலனித்துவ எதிர்ப்பு தேசியவாதியுமான இராம் நாராயண் சவுத்ரி இவரது கணவராவார்.नागोरी, डॉ. एस.एल. "खण्ड 3", ''स्वतंत्रता सेनानी कोश (गाँधीयुगीन)'', 2011 (Hindi), भारतडिस्कवरी पुस्तकालय: गीतांजलि प्रकाशन, जयपुर, पृष्ठ सं 1। இந்திய தேசிய காங்கிரசு கட்சியில் ஒரு தொண்டராகவும் ஆர்வலராகவும் அஞ்சனா தேவி இருந்தார். 1921 ஆம் ஆண்டு முதல் 1924 ஆம் ஆண்டு வரை பெண்களின் அரசியல் விழிப்புணர்வை உயர்த்த இவர் முயன்றார். முதலில் அரசியல் மற்றும் தன்னார்வப் பணிகளைப் பற்றி தனது கணவர் இராம் நாராயண் சௌத்ரியிடம் கற்றுக்கொண்டார். 1930 ஆம் ஆண்டில் ஒத்துழையாமை இயக்கம் பங்கேற்றதற்காக இவர் இரண்டு முறை சிறையில் அடைக்கப்பட்டார்.